Szőlő eltevése

Szőlőreceptek. 2

Édes
szőlőmust 2

Édes
must, tartósítva 1. 2

Édes
must, tartósítva 2. 2

Édes
must, tartósítva 3. 2

Mustkészítés
egyszerűbben. 2

Mustkészítés
nagyban. 3

Must
tartósítása. 3

Szőlőbefőtt
1. 3

Szőlőbefőtt
2. 3

Szőlő,
cukorban. 3

Szõlõdzsem
mézzel 3

Szőlőkompót 4

Szőlőlekvár
1. 4

Szőlőlekvár
2. 4

Szőlőlekvár
3. 4

Szőlőlekvár
birsalmával 1. 5

Szőlőlekvár
birsalmával 2. 5

Szőlőlevél
tartósítása. 5

Szőlőlé. 5

Szőlő
szirupban. 5

Szőlő
tárolása. 5

Szőlőzselé. 6

Szőlőzselé
körtével 6

Szőlőreceptek

Édes szőlőmust

Elkészítése:
A friss mustot dupla tüllön vagy
szűrővásznon átszűrjük, és
üvegekbe töltjük. Minden l mustra egy késhegynyi
benzoesavas nátriumot teszünk úgy, hogy nem keverjük
össze a musttal, csak az üveg szájára, a must
tetejére tesszük. Tiszta vászon-darabbal kötjük le
az üvegeket, és hűvös helyen tartjuk. Egy hónap
múlva dugaszoljuk le. Az így eltett must édes marad, nem
forr ki. Ha felbontjuk az üveget, a tetejéről kb. egy ujjnyit
öntsünk le, mert ez a rész tartalmazza a
tartósítószert.

Édes must, tartósítva 1.

·
ºElkészítés:
60 perc

Hozzávalók: frissen kipréselt
szőlőlé, tetszés szerinti mennyiségben,
literenként 1 késhegynyi benzoesavas nátrium.

Elkészítése:
A szőlőlevet dupla
rétegben összehajtott tüllön vagy gézen
átszűröm, és hosszú nyakú üvegekbe
töltöm. A must tetejére és az üveg szájára
szórok a tartósítószerből, majd egy tiszta
ruhával lazán lekötöm, és hűvös
kamrába állítom. Egy hónap múltán
kötöm csak le véglegesen, illetve légmentesen.
Fogyasztás előtt a tetejéről leöntök egy
ujjnyit, csak a többit fogyasztjuk el.

Édes must, tartósítva 2.

·
ºElkészítés:
90 perc

Hozzávalók: Literenként 5 dkg cukor, must,
tetszés szerint.

Elkészítése:
A mustot lemérem, és a cukrot
hozzáadva felforralom. 5 percig főzöm, majd
átszűröm. Újból felforralom, és megint
átszűröm. Addig forralom és szűröm, amíg
teljesen átlátszó, tiszta nem lesz. Ekkor
kiforrázott, hosszú nyakú üvegbe töltöm,
és száraz dunsztban hagyom kihűlni.

Édes must, tartósítva
3.

Elkészítése:
Fazékba öntünk 5 l frissen kipréselt
mustot, beleszórunk 25 dkg kristálycukrot és felforraljuk.
A forrástól számított 5 percig főzzük.
Hagyjuk lehűlni. Átszűrjük, majd ismét
felforraljuk. Kihűlése után újra
átszűrjük. A műveletet addig ismételjük,
amíg a must egészen tiszta, átlátszó nem
lesz. (Lehet, hogy a forralást még párszor meg kell
ismételni.)

A szűrést lehetőleg tiszta gézen vagy tüllön
át, végezzük. Ha már szép tiszta, a
forrásban lévő mustot hosszúnyakú
üvegekbe töltjük, és azonnal ledugaszolva, száraz
gőzben hagyjuk kihűlni. Másnap tesszük csak
végleges helyére.

Az ily módon konzervált must a legfinomabb
szőlőlé, amit üdítőként, ásványvízzel
vagy szódavízzel fogyaszthatunk, de gyümölcslevesek
alapjául vagy mártásalapnak is használhatunk. Tejes
vagy kefires-joghurtos turmixot is készíthetünk belőle.

Mustkészítés
egyszerűbben

Elkészítése:
A hideg legalább 18 cukorfokú mustot elkeverem a nátrium
benzoáttal, és betöltöm nagy demizsonokba, vagy
üveg ballonokba. Az elkeverés után 24 órán
át, hagyom, hogy a beoldott levegő és a benne levő
gázok felszabaduljanak. Ezután lezárom.

Egy
hónap után a letisztult mustot jól kimosott üvegekbe
vagy műanyag üvegekbe lefejtem. Kötelező a must
aljától megszabadulni.

Az
arány 30 liter
musthoz 15 gramm
/1 csomag / nátriumbenzoátot adok.

Mustkészítés
nagyban

Elkészítése:
A tartósítani kívánt mustot egy fazékban
legalább 15 percig forralom. Ekkor nagyon sok seprő feljön a
tetejére, amit kanállal leszedek. Utána gondosan kimosott
üvegekbe merem forrón, lekötöm, és száraz
dunsztba teszem.(mint a paradicsomlevet). Egy idő után a maradék
seprő leülepedik az aljára. Fogyasztás előtt egy
másik üvegbe átfejtem róla a mustot.
Garantáltan eláll. Sem tartósítószer, sem
cukor nincs benn, csak amit a természet beletett. Nagyon finom inni is.
Az unokák szódavízzel kicsit
hígítják. És nagyon finom
gyümölcssalátára öntve. Ekkor a
gyümölcssalátára nem teszek plusz cukrot.

Must
tartósítása

Elkészítése:
A friss mustot átszűrjük
kiforrázott és jól lecsurgatott üvegekbe.
Tetejére literenként 1 kk. nátriumbenzoátot
teszünk, de nem keverjük össze a musttal. Először
tiszta vászonruhával kötjük le az üvegeket, melyet
egy hónap múlva cseréljük parafa dugóra.
Lehetőleg hűvös helyen tároljuk. Felbontáskor a
tetejéről öntsünk le 1-2 ujjnyit.

Szőlőbefőtt
1.

·
ºElőkészítés: 40 perc

Elkészítése:
Piros és fehér nagy
szemű szőlőt vegyesen rakjunk kisebb üvegekbe (a
szárakat nem tépjük ki a szemekből, hanem
ollóval rövidre vágjuk). Mindegyik üvegbe egy
púpozott evőkanál cukrot és 2-3 szem
szegfűszeget rakunk. Ezután az üvegeket feltöltjük
forró vízzel, gőzölő edénybe rakjuk,
és a gyöngyözés kezdetétől még 5
percig gőzöljük. Az edényben hagyjuk kihűlni.

Szőlőbefőtt
2.

Nagy szemű, ún. szőlőskertek
királynője (vagy pórias nevén kecskecsöcsű
szőlő) a legjobb hozzá. Megmossuk, és a hibátlan
szemeket leszemezve, literes üvegekbe töltjük. 1 liter vízhez 60
dkg cukrot számítva szirupot főzünk, a
szőlőre forrázzuk. A tetejét
nátriumbenzoátos folpackkal lekötjük, és azonnal
szárazgőzbe rakjuk. Nemcsak önállóan
tálalható, de más befőttel keverve a pecsenye
mellé, vagy gyümölcssalátába is
kiválóan alkalmas.

Szőlő,
cukorban

·
ºElkészítés:
60 perc

Hozzávalók: 1 kg hibátlan, nagy szemű
muskotályos szőlő, 1 kg cukor.

Elkészítése:
A szőlőszemeket ollóval
levágom a fürtökről, majd megmosom, és
szitán lecsöpögtetem. Kicsi, jól kimosott üvegekbe
rakom. 1 kg
cukorhoz 3 dl
vizet öntök és felforralom. Ha kihűlt, ráöntöm
a gyümölcsre. Szorosan lekötve napos, meleg helyen
érlelem kb. 4 napig, illetve addig, amíg a szőlőszemek
szépen megsárgulnak, üvegesek lesznek. Ezután a
végleges helyére elteszem.

Szõlõdzsem
mézzel

Elkészítése:
A kívánt mennyiségû, vastag héjú
szõlõt mosás után szemezzük le, és az
átválogatott szemekbõl nyomkodjuk ki a kocsonyát, a
héját pedig tegyük félre. Utána
öntsük a gyümölcspépet egy ismert
ûrtartalmú zománcozott lábasba, és
közepes lángon, lefedve, forraljuk legalább 10 percig, majd
ezt a szétesett, magvas masszát a Ribizlidzsemnél
leírt módon törjük át szitán. Ehhez a mag
nélküli kocsonyához adjuk hozzá a szõlõ
héját, és állandó kevergetés mellett
a Meggydzsemnél leírtak szerint min. 25 percig
sûrítsük. Az édesítéshez
literenként 10 dg mézet használjunk. A hazai fajták
közül az otelló szõlõbõl
készíthetõ a legfinomabb dzsem. Ügyeljünk arra,
hogy ez a direkt termő szõlõfajta szinte
eltávolíthatatlan foltot hagy a ruhán, ezért a
feldolgozásnál viseljünk kötényt.

Szőlőkompót

·
ºElkészítés:
80 perc

Elkészítése:
A még nem teljesen érett
szőlőt leszemezzük, a szemeket alaposan megmossuk és
lecsurgatjuk. Maximum fél literes üvegekbe tesszük, és
óvatosan megrázogatjuk, hogy a szemek leülepedjenek. Az
üvegeket vízzel feltöltjük, a vizet
visszamérjük, majd minden liter vízhez 85 dkg cukrot adva
szirupot főzünk. Az üvegeket a sziruppal feltöltjük,
majd lezárjuk, és gőzölő edénybe
tesszük, a gyöngyözés kezdetétől még
20 percig gőzöljük. Az edényben hagyjuk kihűlni.

Szőlőlekvár 1.

·
ºElkészítés:
80 perc

Hozzávalók: 2 kg jó érett fekete szőlő,
60 dkg cukor, 1 kis darab fahéj, 1 citrom reszelt héja.

Elkészítése:
A szőlőszemeket leszedegetve
megmosom és lecsöpögtetem. Úgy rakom befőző
lábosba, hogy egy réteg szőlőszemre egy réteg cukrot
szórok, majd addig rétegezem, amíg el nem fogynak a
hozzávalók. Közédugom a fahéjat és
beleszórom a citromhéjat is. Fedetlenül, kis lángon
lassan főzöm. A tetejére feljövő habot és a
szőlőmagokat állandóan leszedegetem, majd ha az
összes szőlőszem héja felpattant, és már
nem jön fel mag a tetejére, akkor lezárom alatta a
lángot. Még melegen kiforrázott üvegekbe
töltöm, de csak akkor kötöm le, ha a teteje megbőrösödött,
illetve, ha teljesen kihűlt.

Szőlőlekvár 2.

·
ºElkészítés:
90 perc

Hozzávalók: 3 kg jó érett otelló
szőlő, 50 dkg cukor, 1 citrom.

Elkészítése:
A szőlőt leszemezem, és
többször váltott vízben megmosom,
lecsöpögtetem. A szemeket egyenként kinyomom, magos
belét külön teszem a héjától. A magos
részt egy ép zománcú lábosban, saját
levében, 20 percig főzöm állandó
kevergetés közben, majd szitán áttörve
hozzáteszem a szőlőhéjhoz. A felvagdalt citromot
hozzátéve így forralom együtt még 40 percig,
majd hozzáöntöm a cukrot, és folytonosan kevergetve
további 20 percig főzöm. Kiforrázott üvegekbe töltöm,
és jól lekötöm, majd száraz gőzben hagyom
kihűlni. Bár nagyon munkaigényes, de rendkívül
finom lekvár, ami már majdnem zselé, így
sokféle süteményhez lehet használni.

Szőlőlekvár 3.

Elkészítése:
A megmosott és leszemezett
szőlőt quodlibeten nyersen áttörjük. Minden l
lére 50 dkg cukrot számítva 25-30 percig főzzük.
Közben a magos héjat nagyobb tálba tesszük, és
bőséges vízben átmossuk, majd pár percig
állni hagyjuk. A szőlő magjai a vízben
leülepednek, a héja a felszínre jön. A
héját szűrőkanállal leszedjük, a vizet
kinyomjuk belőle, és a fövő szőlőléhez
adjuk. Most már gyengébb tűznél főzzük,
míg kissé sűrűsödni nem kezd. Ízesítőül
pár szem szegfűszeget tehetünk bele.

Forrón üvegekbe öntjük,
lekötjük, és száraz gőzbe rakjuk.

Készíthetjük úgy is,
hogy a leszemezett, megmosott szőlőt kissé
átpároljuk, és leszűrjük. (A lét
mustként fogyasztjuk.) 1
kg szőlőszemhez 60 dkg cukrot téve
addig főzzük, míg keveset itatóspapírra
csöppentve a papír nem ázik át. Üvegekbe
töltjük, lekötés nélkül hagyjuk kihűlni,
ez alatt a teteje bebőrösödik, és csak azután
kötjük le. Ilyen módon azonban csak a kis magvú
szőlőt érdemes eltenni.

Szőlőlekvár
birsalmával 1.

Elkészítése:
A késő ősszel
érő fekete szőlőt megmossuk, leszemezzük, és
hámozott, vékonyra vágott birsalmaszeletekkel teljesen
puhára főzzük. Szitán vagy passzírozón
áttörjük, és minden kg péphez 20-25 dkg cukrot
véve sűrűre főzzük. Üvegekbe töltjük,
lekötjük, és száraz gőzbe rakjuk.

Szőlőlekvár
birsalmával 2.

Hozzávalók: 2
kg érett, fekete szemű szőlő, 2 db
birsalma, minden kg péphez 30 ml Polisweet

A fekete szemű szőlőt megmossuk, leszemezzük,
és a hámozott, vékonyra vágott birsalmaszeletekkel
teljesen puhára főzzük. Szitán vagy
paradicsompasszírozón áttörjük, minden kilogramm
péphez 30 ml Polisweetet adunk, és sűrűre
főzzük. Üvegekbe töltjük, lekötjük,
és száraz gőzbe rakjuk.

Elkészítési idő: 50 perc

Szőlőlevél
tartósítása

Elkészítése:
A zsenge, kifejlett
szőlőleveleket az első permetezés előtt leszedve
jól megmossuk. Nagy, bő szájú üvegbe
téve, csomókban szorosan egymásra nyomjuk. Az üveget
hideg, sós vízzel (5
dl vízbe 1 púpos ek. só
kell) feltöltve, kis fedővel fedjük, szellős helyre
tesszük, hogy kiforrjon. (Előfordul, hogy a leve kifut.) Pár
nap múlva a szőlőleveleket lejjebb nyomva újabbakat
téve az üvegbe, Hurkapálca darabokkal szorítsuk le.
Ha a lé apad, sós vízzel pótoljuk. Ha már
nem forr és leve megtisztult, kössük le, de többször
nézzük meg, hogy a lé mindig ellepi-e a
szőlőleveleket. Ha kell, pótoljuk, mert megromlik. Úgy
használjuk, mint a friss szőlőlevelet, csak előbb langyos
vízben áztassuk ki.

A szőlőlevéllel
készült töltike jóízű, vitamindús
étel.

Szőlőlé

Elkészítése:
A fürtöket mossuk meg, a szemeket
szedjük le, tegyük tiszta fazékba, és gyenge
tűzön főzzük 1-2 óra hosszat, amíg a szemek felrepednek,
és az egész jó leveses lesz. Ekkor a szitát
béleljük ki egy vászon- vagy dupla tülldarabbal,
tegyünk alá egy tálat, majd a szőlőt
öntsük a szitára, hogy lecsepeghessen. Minden l
szőlőléhez keverjünk 50 dkg cukrot, forraljuk fel,
öntsük forrón üvegekbe, és szorosan lekötve
gőzöljük ki 25-30 percig. A visszamaradt szőlő
sűrűjét mossuk át vízzel, a felszínre
jövő szőlőhéjat szűrőkanállal
szedjük le. Ebből cukor, szegfűszeg és fahéj
hozzáadásával ízt készíthetünk.

Szőlő
szirupban

Elkészítése:
A szép nagy szemű,
kemény héjú fehér vagy piros szőlőt
mossuk meg fürtönként, és ollóval a szemeket egy
kis csutkával együtt vagdaljuk le. Rakjuk kiforrázott
üvegekbe, öntsünk rá forró szirupot - 1 kg gyümölcsre
25-30 dkg cukrot számítva -, kössük le, és
rövid ideig, 4-5 percig gőzöljük, nehogy a
szőlőszemek felrepedjenek.

Szőlő
tárolása

Ha a télire eltett - akasztott -
szőlő már fonnyadni kezd, úgy rakjunk annyi
fürtöt egy szitára vagy nagyobb szűrőre, amennyire
szükségünk lesz. Ezt állítsuk egy fazéknyi
forró vízre (de nem a vízbe) és fedjük be
konyharuhával. A gőztől a szőlő szépen
felfrissül. Tálalás előtt a fürtöket
mártsuk hideg vízbe, majd a vizet jól csurgassuk le.

Szőlőzselé

·
ºElkészítés:
60 perc + 1-2 óra állás

Elkészítése:
A vegyes (fehér-piros), érett
szőlőt megmossuk, szárát leszedjük,
megmérjük és befőző edénybe rakva
kissé megtöppesztjük (nagyon kevés vízen
állandóan kevergetve főzzük). Levesszük a
tűzről, minden kiló gyümölcshöz 80 dkg cukrot
keverünk, és 1-2 óráig állni hagyjuk.
Ezután áttörjük, lepasszírozzuk, és kis
lángon állandóan kevergetve addig főzzük,
míg kocsonyásodni nem kezd.(Tányérpróba,
mint a birsalmánál!) Üvegekbe töltjük, és
száraz dunsztba rakjuk.

Szőlőzselé körtével

·
ºElkészítés:
50 perc

Hozzávalók: 2 kg piros szőlő, 2 nagy körte, 50 dkg
befőző cukor, 5 gr. citromsav, 2
evőkanál zselatin, 2-3 citromfű levél (ha nincs, el is
maradhat).

Elkészítése:
A szőlőt megmossuk és
leszemezzük. Befőző edénybe rakjuk és
összetörjük, felöntjük 1,5 dl vízzel
és 10-15 percig főzzük. Ezután lepasszírozzuk. A
körtét meghámozzuk, magházát kiszedjük
és pépesítjük a citromfűvel együtt. A
szőlőlevet, a körtét és az összes többi
hozzávalót a befőző edénybe rakjuk,
felfőzzük, és 1-2 percig forraljuk. Üvegekbe
szedjük, a szokott módon lezárjuk, és száraz
dunsztba rakjuk.